**КРИТЕРИИ ЗА ОПРЕДЕЛЯНЕ НА ИКОНОМИЧЕСКИ НАЙ-ИЗГОДНА ОФЕРТА. РАЗГЛЕЖДАНЕ И ОЦЕНяване на ПОСТЪПИЛИТЕ ОФЕРТИТЕ -**

Икономически най-изгодната оферта се определя въз основа на следния критерии за възлагане:

1. Оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка.

Общата (комплексна) оценка за всяка оферта се определя, като първоначално се изчисляват присъдените точки по отделните показатели и се умножават по коефициента на относителната им тежест. След това всяка оферта получава комплексна оценка, изразена в точки по следната формула:

KO=EP+EмP+S+A+L+Rg+P+P/V+Ц+Л

**I. ОБЩИ КРИТЕРИИ - МАКСИМАЛНА ТЕЖЕСТ – 45 % (45 т.)**

1. ЕНЕРГИЙНИ И ЕМИСИОННИ РАЗХОДИ ЗА ЦЕЛИЯ ЕКСПЛОАТАЦИОНЕН ЖИВОТ НА ПРЕДЛАГАНИТЕ АВТОБУСИ - ТЕЖЕСТ 20 % (20 т.), в т. ч.:

1.1. Енергийни разходи (ЕР), в евро - до 13 т.

по формулата: ЕР min x 13 = т.

ЕР n

където ЕР min - най-нисък разход от всички оферти

ЕР n - разход от конкретната оферта

1.2. Емисионни разходи (ЕмР), в евро - до 7 т.

по формулата: ЕмР min х 7 = т.

ЕмР n

където ЕмР min - най-нисък разход от всички оферти

ЕмР n - разход от конкретната оферта

2. ГАРАНЦИОННИ УСЛОВИЯ НА ПРЕДЛАГАНИТЕ АВТОБУСИ

- ТЕЖЕСТ 5 % (5 т.), в т. ч.:

2.1. Гаранционен срок за автобуса (S) - до 2 т.

*(съгласно техническите изисквания минимум 24 и максимум 36 месеца)*

по формулата: S n x 2 = т.

S max

S n *- гаранционен срок в месеци от конкретното предложение*

S max *- най-дългия гаранционен срок в месеци от всички предложения*

2.2. Гаранционен срок за силовите агрегати (А) - до 2 т.

(двигател, скоростна кутия, диференциал и колесен редуктор, кормилна кутия)

*(съгласно техническите изисквания минимум 24 и максимум 36 месеца)*

по формулата: A n x 2 = т.

A max

A n *- гаранционен срок в месеци от конкретното предложение*

A max *- най-дългия гаранционен срок в месеци от всички предложения*

2.3. Гаранционен срок за антикорозионно покритие и хидроизолация (L) - до 1 т.

*(съгласно техническите изисквания минимум 120 и максимум 156 месеца)*

по формулата: L n x 1 = т.

L max

L n *- гаранционен срок в месеци от конкретното предложение*

L max *- най-дългия гаранционен срок в месеци от всички предложения*

3. ТЕХНИЧЕСКА ХАРАКТЕРИСТИКА НА ПРЕДЛАГАНИТЕ АВТОБУСИ

- ТЕЖЕСТ 20 % (20 т.), в т. ч.:

3.1. Специфичен разход на гориво (Rg) в g/kWh - до 8 т.

по формулата: R g min x 8 = т.

R g n

където R g min - най-нисък разход от всички оферти

R g n - разход от от конкретната оферта, посочен в Предложението за изпълнение на съответния учатник

3.2. Специфична мощност (Р) в kW/t - до 4 т.

по формулата: Р n x 4 = т.

Р max

където специфичната мощност представлява съотношението между максималната мощност в kW и технически допустима максимална маса на автобуса в t, посочени в Предложението за изпълнение на съответния участник

Р n - специфична мощност от конкретната оферта

Р max - най-голямата специфична мощност от всички оферти

3.3 Литрова мощност (Р/V) в kW/dm³ - до 8 т.

по формулата: P/Vдв. n x 8 = т.

P/Vдв. max

където литровата мощност представлява съотношение между максималната мощност в kW и работния обем на двигателя в dm³, посочени в Предложението за изпълнение на съответния учатник

P/Vдв. n – литрова мощност от конкретната оферта

P/Vдв. max - най-голямата литрова мощност от всички оферти

Минимални стойности, от които ще започне оценяването по общите критерии: EURO VI.

**II. ФИНАНСОВИ КРИТЕРИИ - МАКСИМАЛНА ТЕЖЕСТ - 55 % (55 т.)**

**1. ОБЩА СТОЙНОСТ (Ц) - до 45 т.**

Посочва се Цена за изпълнение на доставката без включено лизингово оскъпяване, до посочената франкировка.

Цена за изпълнение на доставката, без включено лизингово оскъпяване - това е цената, която включва всички разходи на Възложителя, свързани с получаването на предмета на поръчката, а именно: доставка на 60 броя автобуси, до „Столичен автотранспорт“ ЕАД, Автобусно поделение Дружба, находящо се в гр. София, гара Искър, ул. „Капитан Любен Кондаков” № 7;

Най-ниската предложена обща стойност получава максималния брой точки, а останалите оценки се намаляват пропорционално,

по формулата: (Цmin / Ц n) х 45= т.

където: Ц min е най-ниската предложена обща стойност от всички оферти в лева, без ДДС;

Цn е общата стойност, предложена в оценяваната оферта в лева, без ДДС.

**2. ЛИЗИНГОВО ОСКЪПЯВАНЕ (Л) - до 10 т.**

Максималният брой точки получава офертата с предлагана най-ниско оскъпяване – 10 точки. Точките на останалите участници се определят в съотношение към най-ниското оскъпяване

по формулата: (Лmin/Лn) х 10= т. ,

където: Лmin е най-ниското лизингово оскъпяване от всички оферти в лева, без ДДС;

Лn е лизинговото оскъпяване предложено в оценяваната оферта в лева, без ДДС;

**ВАЖНО:** В предложеното лизингово оскъпяване следва да са включени:

- такса за управление на лизинга или еквивалентна такава;

- Застраховка „Гражданска отговорност“ за първата година;

- Застраховка „Пълно автокаско“ за първата година;

- Застраховка „Злополука” на пътниците в средствата за обществен превоз;

- разходи за придобиване, вкл. първоначална регистрация на автобусите и други съпътстващи разходи по придобиването;

- данък МПС до края на текущата година;

- продуктова /еко/ такса (ако се изисква от законодателството);

- договорна лихва за срока на лизинга;

- такса за вписване в ЦРОЗ (ако е приложимо);

- други, ако има такива.

Лизинговото оскъпяване да бъде изчислено при 8-годишен срок на лизинга с 96 равни ежемесечни погасителни вноски на лихвата и главницата по приложения погасителен план. Договорната лихва да бъде изчислена при годишен лихвен процент, основан на тримесечен EURIBOR плюс надбавка. Надбавката остава постоянна величина за целия срок на договора. За целите на настоящата обществена поръчка изчисленията да се направят при размер на тримесечния EURIBOR към датата на публикуване на обявлението.

Данък добавена стойност, начислен съгласно чл. 6, ал. 2, т. 3 от ЗДДС, ще бъде заплатен от Лизингодателя на доставчика ведно с доставната цена, а ще се заплаща от Лизингополучателя на Лизингодателя разсрочено за срока на договора като част от плащанията по Погасителния план.

**МАКСИМАЛЕН ОБЩ БРОЙ ТОЧКИ, КОЙТО УЧАСТНИКА МОЖЕ ДА ПОЛУЧИ ПО ОБЩИ И ФИНАНСОВИ КРИТЕРИИ Е 100 т.**